Universis patentes (= præsentes) litteras inspecturis Magnus, divina miseratione episcopus Aboensis, salutem in Domino sempiternam. Novistis (= Noveritis), quod nos templum ecclesiæ Wesilax noviter consummatum sub anno Domini MCDXXII, tertia die mensis februarii, in honorem beatorum apostolorum Petri et Pauli consecravimus, præsentibus quam plurimis clericis et laicis fide dignis; unde et (= ut) prædicta ecclesia singulis annis die anniversario dedicationis et in festo patronorum ejus prædictorum eo copiosiori populorum frequentia honoretur, omnibus vero (= –re) poenitentibus et confessis, qui in præscriptis festis memoratam ecclesiam devote visitaverint, de omnipotentis Dei misericordia et beatorum apostolorum ejus Petri et Pauli auctoritate confisi, xl dierum indulgentias de injunctis iis poeni[tentii]s misericorditer in Domino relaxamus; decretum (= secretum) nostrum, ne de consecutione hujusmodi in posterum dubietur, præsentibus apponentes in testimonium præmissorum. Actum et datum anno, die et loco supra dictis.